Martin Revheim

Martin Alexander Korsvik Eia-Revheim (født 5. juli 1973) er en norsk forretningsmann og kulturarbeider.

 Liv og virke 

Martin Revheim vokste opp som sønn av en alkoholisert og voldelig far, noe som har preget ham i ettertid. I 2022 ga han ut boken Å sette sammen bitene, der han skrev om sin oppvekst og om terapien han hadde hatt behov for for å bearbeide traumene fra barndommen.

Revheim er utdannet sosionom fra Høgskolen i Oslo (1992–1996).

Et av hans første kulturprosjekter var etableringen av Klubbscenen Blå i Oslo. Foretaket ble stiftet den 28. februar 1998, og Revheim startet konsertstedet sammen med Kjell Einar Karlsen. Blå ble etterhvert en del av Brenneriveien Jazzhus. Revheim var medeier frem til 2005.

Etter å ha ledet Kongsberg Jazzfestival fra 2002 til 2005, ble Revheim fra 1. august 2006 orkestersjef i Kringkastingsorkestret.Martin ny KORK-leder  fra Norsk Musikkinformasjon (31.3.06)  Fra 2009 til 2011 var han direktør i Stiftelsen Norsk Musikkinformasjon.Revheim til MIC fra Norsk Musikkinformasjon (25.02.09) I 2011 ble han ansatt i Sparebankstiftelsen DNB som hussjef for Sentralen, et kulturhus i Oslo sentrum som åpnet i 2016.

Han har sittet i juryen for Spellemannprisen.Fem år og like blå av Joachim Førsund fra Dagbladet (21.2.03)  I 2003 var han en av redaktørene av boken 111 skiver vi elsker (Dinamo, 2003).111 skiver: For lite blå toner  fra Norsk Musikkinformasjon (27.11.03)
 Bibliografi 

 2022, Å sette sammen bitene, Cappelen Damm, ISBN 9788202680701

 Referanser 

Kategori:Norske forretningsfolk
Kategori:Norske sosionomer
Kategori:Fødsler i 1973